
J e g y z ő k ö n y v
Készült:	Csanytelek Község Önkormányzata Képviselő-testülete Pénzügyi Ellenőrző, Foglalkoztatáspolitikai és   Településfejlesztési Bizottsága  2026. július 14.-én (kedden)  du. 13 órakor megtartott rendkívüli ülésén.
Az ülés helye: a Polgármesteri Hivatal díszterme.
Jelen vannak:				Palásti Pál			bizottság elnöke
Bartus László			bizottság elnök-helyettese
Mucsi István			bizottság tagja
Szabóné Pálinkás Györgyi	bizottság tagja
Potorné Kovács Ágnes		bizottság tagja	
										
Tanácskozási joggal jelent meg: 	
					Kató Pálné			jegyző
					Tápainé Karkas Krisztina	irodavezető
					Gálné Gyöngyi Éva		irodavezető-helyettes							Fülöpné Szeri Noémi		jegyzőkönyvvezető

Palásti Pál bizottság elnöke: köszöntötte a megjelent bizottsági tagokat és az ülésen tanácskozási joggal résztvevőket. Megállapította, hogy az ülés határozatképes, mivel az 5 fő bizottsági tagból mind az 5 fő bizottsági tag megjelent.
Szavazásra bocsátotta az ülés napirendjére általa írásban kiadott meghívó szerinti javaslatot, mellyel a bizottság tagjai egyhangúlag 5 igen szavazattal egyetértett, melyet a Bizottság az alábbi határozatba foglalt.
1.) Napirend
Tárgy:									Előadó:
A Bizottság 2026. júliusi ülése napirendjének jóváhagyása			Palásti Pál bizottság elnöke
(A meghívó e jegyzőkönyv melléklete)

Palásti Pál bizottság elnöke:  szóbeli kiegészítést  nem tett. Kihirdette a tárgyban hozott Bizottsági döntés.

39/2026. (VII. 14.) PEFTB határozat
Tárgy: A Bizottság 2026. júliusi ülése napirendjének jóváhagyása
H a t á r o z a t
Csanytelek Község Önkormányzata Képviselő-testülete mellett működő Pénzügyi Ellenőrző, Foglalkoztatáspolitikai és Településfejlesztési Bizottsága a Bizottság Elnöke által kiadott, a Bizottság 2026. július 14. napján tartandó rendkívüli ülése meghívójában feltüntetett napirendi pontokat vette fel tárgyalásra. 
Az ülés napirendi pontjai:
Napirendje: 
1. A Bizottság 2026. júliusi rendkívüli ülése napirendjének jóváhagyása
Előadó: Palásti Pál Bizottság Elnöke
1. Csanytelek Község Önkormányzata 2026. évi módosított Közbeszerzési Terv véleményezése
Előadó: Erhard Gyula polgármester, Palásti Pál Bizottság Elnöke

1. Csanytelek Község Önkormányzata Polgármestere számára megállapított költségtérítése megszüntetése,
a 42/2025. (VI. 27.) Ökt határozat módosítása véleményezése
Előadó: Kató Pálné jegyző, Palásti Pál Bizottság Elnöke


1. Csanytelek Község Önkormányzata Alpolgármestere számára megállapított költségtérítése megszüntetése,
a 46/2024. (X. 11.) Ökt határozat módosítása véleményezése
Előadó: Kató Pálné jegyző, Palásti Pál Bizottság Elnöke

1. Egyebek

Határozatról értesítést kap:
· Kató Pálné jegyző és általa
· Pénzügyi Ellenőrző, Foglalkoztatáspolitikai és Településfejlesztési Bizottság Tagjai (Helyben)
· Irattár


2.) Napirend
Tárgy: 									Előadó: 
    Csanytelek Község Önkormányzata 2026. évi módosított 		Erhard Gyula polgármester
                 Közbeszerzési Terv véleményezése					Kató Pálné jegyző
								Palásti Pál bizottsági elnök
			
           									
(Tárgyi írásos előterjesztés e Bizottság jegyzőkönyve melléklete.)						
Kató Pálné jegyző: az írásban kiadott előterjesztéshez tett szóbeli kiegészítésében elmondta, hogy a Képviselő-testület 11/2026. (II.19.) számú Ökt határozatában elfogadta a 2026. évi közbeszerzési tervet, amelyben nem tervezett (áru, szolgáltatás, építési beruházások, egyéb közszolgáltatások) nagyságrendje szerinti nemzeti vagy uniós közbeszerzési eljárást. A konzorciumi együttműködés keretében, 5 települést érintő „Ópusztaszert és Tömörkényt összekötő hivatásforgalmi kerékpárút kialakítása” című TOP_PLUSZ-1.2.1-21-CS1-2022-00018 azonosítószámú pályázathoz kapcsolódó kivitelezésre vonatkozó közbeszerzési eljárást mégis szerepeltetni kell a település közbeszerzési tervében attól függetlenül, hogy az eljárást meghatalmazással a Csongrád-Csanád Vármegyei Önkormányzat fogja lebonyolítani. Az árubeszerzések és szolgáltatások megrendelése területén nemzeti közbeszerzési értékhatárt elérő beszerzést nem tervezünk. Amennyiben évközben új pályázati támogatások lehetőséget teremtenek olyan célkitűzés meghatározására, amelyhez közbeszerzési eljárás lefolytatására van szükség, ezért a közbeszerzési tervet módosítása elkerülhetetlen. Javasolta az írásban benyújtott előterjesztésben és annak határozati javaslatában foglaltak megvitatását, elfogadását és Képviselő-testület elé terjesztését.
Palásti Pál  bizottság elnöke: szóbeli kiegészítést nem tett az írásban kiadott előterjesztéshez.  
K é r d é s,  hozzászólás nem hangzott el.
Palásti Pál  bizottság elnöke: összefoglalójában megállapította, hogy a napirendi ponthoz kérdés és hozzászólás nem hangzott el, módosító javaslat nem volt. Szavazásra bocsátotta az előterjesztés szerinti határozati javaslatot, melyből megállapította, hogy a bizottság egyhangú 5 igen szavazattal (ellenszavazat és tartózkodás nélkül) elfogadta azt és az alábbi határozatot hozta:
40/2026. (VII. 14.) PEFTB határozat
Tárgy: Csanytelek Község Önkormányzata 2026. évi módosított Közbeszerzési Terv véleményezése
H a t á r o z a t
1.) Csanytelek Község Önkormányzata Képviselő-testülete Pénzügyi Ellenőrző, Foglalkoztatáspolitikai és Településfejlesztési Bizottsága megtárgyalta a közbeszerzési tervre vonatkozó tárgyi előterjesztésben foglaltakat az önkormányzat szervezeti és működési szabályzatáról szóló 14/2015. (XI. 27.) önkormányzati rendelet 24. § (1) bekezdése szerinti jogkörében eljárva rögzíti, hogy a közbeszerzésekről szóló 2015. évi CXLIII. törvény 42. §-a alapján a Képviselő-testület számára előírt kötelezettségének teljesítése érdekében támogatja Csanytelek Község Önkormányzata 2026. évi módosított közbeszerzési tervének jóváhagyását  ezen  határozat  1.  melléklet szerint.
2.)  A Bizottság egyetért a Képviselő-testület által kiadott, az önkormányzat 2026. évi közbeszerzési tervéről szóló  11/20216. (II. 19.) Ökt határozat  hatályon kívül helyezésével.


Határozatról értesítést kap:
-  Csanytelek Község Önkormányzata Képviselő-testülete Tagjai (Helyben)
-  Erhard Gyula polgármester
-  Kató Pálné jegyző és általa
-  Pénzügyi Ellenőrző, Foglalkoztatáspolitikai és Településfejlesztési Bizottság Elnöke és Tagjai (Helyben)
-  Tápainé Karkas Krisztina a Hivatal Adó- és Pénzügyi Iroda Vezetője
-  Irattár  


3.) Napirend
Tárgy: 									Előadó: 
	Csanytelek Község Önkormányzata Polgármestere számára megállapított	Erhard Gyula polgármester		költségtérítés megszüntetése, a 42/2025. (VI. 27.) Ökt határozat	 	Kató Pálné jegyző
módosístása, véleményezése 						Palásti Pál bizottsági elnök
								
(Tárgyi írásos előterjesztés és melléklete a Bizottság jegyzőkönyve melléklete.)
Kató Pálné jegyző: az írásban kiadott előterjesztéshez tett szóbeli kiegészítésében szólt arról, hogy az Mötv.. 71. § (4b) bekezdése 2025. december 23. napján hatályba lépett rendelkezése értelmében, a település polgármestere illetménye és költségtérítése rögzítése nem a Képviselő-testület, hanem a település jegyzője feladat- és hatásköre. A polgármesterek illetményének számításának alapja a 2024. évre irányadó nemzetgazdasági keresetet kell alkalmazni, melyből eredően megszűnik az illetmények Központi Statisztikai Hivatal átlagkeresethez kötött, évről érvre történő emelkedése. A hivatkozott törvény erejénél fogva 2026. július 1. napjával megszűnik a polgármester úr havi költségtérítése folyósítása jogalapja.
Indítványozta az előterjesztés és ahhoz mellékletként csatolt belső ellenőri jelentésben foglaltak megvitatását, elfogadását és annak határozatba foglalásával Képviselő-testület elé terjesztését.
Erhard Gyula polgármester és Palásti Pál  bizottság elnöke: szóbeli kiegészítést nem tett az előterjesztéshez.  
K é r d é s,  hozzászólás nem hangzott el.
Palásti Pál bizottság elnöke: összefoglalójában megállapította, hogy a napirendi ponthoz kérdés, hozzászólás nem hangzott el, módosító javaslat nem volt. Szavazásra bocsátotta az előterjesztés szerinti határozati javaslatot, melyből megállapította, hogy a bizottság egyhangú 5 igen szavazattal (ellenszavazat és tartózkodás nélkül) elfogadta azt és az alábbi határozatot hozta:
41/2026. (VII. 14.) PEFTB határozat
Tárgy:  Csanytelek Község Önkormányzata Polgármestere számára megállapított költségtérítése megszüntetése és
	a 42/2025. (VI. 27.) Ökt határozat módosítása véleményezése 

H a t á r o z a t

Csanytelek Község Önkormányzata Képviselő-testülete Pénzügyi Ellenőrző, Foglalkoztatáspolitikai és Településfejlesztési Bizottsága megtárgyalta a tárgyi előterjesztésben foglaltakat, az önkormányzat szervezeti és működési szabályzatáról szóló 14/2015. (XI. 27.) önkormányzati rendelet 27. § (1) bekezdése e) pontja szerinti jogkörében eljárva  és az alábbi döntést hozta.

1. A Bizottság támogatja a Képviselő-testület által Csanytelek Község Önkormányzata Polgármestere illetménye és költségtérítése összege megváltoztatása tárgyában kiadott 42/2025. (VI. 27.) Ökt határozat 3. pontja  2026. július 1. napjával  történő hatályon kívül helyezését az  Mötv. vonatkozó rendelkezése szerint, továbbá egyetért a határozat 1. és 2. pontja szerinti rendelkezései változtatás nélküli hatályban tartásával. 

1. A Bizottság egyetért a Képviselő-testület által tárgyban kiadott, a település jegyzője felkérésére vonatkozó rendelkezéssel, miszerint a helyi pénztárból a polgármester költségtérítése kifizetését - az azt elrendelő határozat 3. pontjában foglaltak hatályon kívül helyezésére is tekintettel - szűntesse meg és tegye meg a további szükséges intézkedéseket 

Határozatról értesítést kap:
1. Kató Pálné jegyző és általa
1. Pénzügyi Ellenőrző, Foglalkoztatáspolitikai és Településfejlesztési Bizottság Elnöke és Tagjai (Helyben)
1. Csanytelek Község Önkormányzata Képviselő-testülete Tagjai (Helyben)
1. Erhard Gyula polgármester
1. Tápainé Karkas Krisztina Csanyteleki Polgármesteri Hivatal Adó- és Pénzügyi Iroda Vezetője
1. Fülöpén Szeri Noémi a Csanyteleki Polgármesteri Hivatala munkaügyi előadója 
1. Irattár

4.) Napirend
Tárgy: 									Előadó: 
 Csanytelek Község Önkormányzata Alpolgármestere számára		Erhard Gyula polgármester		megállapított költségtérítése megszüntetése, a 46/2024.(X.11.) 		Kató Pálné jegyző			Ökt. határozat módosítása véleményezése				Palásti Pál  bizottság elnöke

								
(Tárgyi írásos előterjesztés e Bizottság jegyzőkönyve melléklete.)						
Kató Pálné jegyző: az írásban kiadott előterjesztéshez tett szóbeli kiegészítésében elmondta, a település Alpolgármestere  költségtérítése 2026. július 1. napjával megszűnik, viszont a tiszteletdíja összege nem változott és jelenleg nem is változhat. Javasolta az írásban benyújtott előterjesztésben és annak határozati javaslatában foglaltak megvitatását, elfogadását és Képviselő-testület elé terjesztését.
Erhard Gyula polgármester és Pál bizottság elnöke: szóbeli kiegészítést nem tett az írásban kiadott előterjesztéshez.  
K é r d é s,  hozzászólás nem hangzott el.
Palásti Pál  bizottság elnöke: összefoglalójában megállapította, hogy a napirendi ponthoz kérdés és hozzászólás nem hangzott el, módosító javaslat nem volt. Szavazásra bocsátotta az előterjesztés szerinti határozati javaslatot, melyből megállapította, hogy a bizottság egyhangú 5 igen szavazattal (ellenszavazat és tartózkodás nélkül) elfogadta azt és az alábbi határozatot hozta:
42/2026. (VII. 14.) PEFTB határozat
Tárgy:  Csanytelek Község Önkormányzata Alpolgármestere számára megállapított költségtérítése megszüntetése és
	a 46/2024. (X. 11.) Ökt határozat módosítása véleményezése 


H a t á r o z a t
Csanytelek Község Önkormányzata Képviselő-testülete Pénzügyi Ellenőrző, Foglalkoztatáspolitikai és Településfejlesztési Bizottsága megtárgyalta a tárgyi előterjesztésben foglaltakat, az önkormányzat szervezeti és működési szabályzatáról szóló 14/2015. (XI. 27.) önkormányzati rendelet 24. § (1) bekezdése e) pontja szerinti jogkörében eljárva  és az alábbi döntést hozta.

1.) A Bizottság támogatja a Képviselő-testület által Csanytelek Község Önkormányzata Alolgármestere illetménye és költségtérítése összege megváltoztatása tárgyában kiadott 46/2024. (X. 11.) Ökt határozat 2. pontja  2026. július 1. napjával  történő hatályon kívül helyezését az Mötv. vonatkozó rendelkezése szerint eljárva  és a jelzett  határozat 1. és 3. pontja szerinti rendelkezései változtatás nélküli hatályban tartásával egyetért. 

2.) A Bizottság egyetért a Képviselő-testület által tárgyban kiadott, a település jegyzője felkérésére vonatkozó rendelkezéssel, miszerint - a helyi pénztárból az alpolgármester költségtérítése kifizetését az azt elrendelő határozat 2.  pontjában foglaltak hatályon kívül helyezésére is tekintettel - szűntesse meg és tegye meg a további szükséges intézkedéseket 

Határozatról értesítést kap:
· Kató Pálné jegyző és általa
· Pénzügyi Ellenőrző, Foglalkoztatáspolitikai és Településfejlesztési Bizottság Elnöke és Tagjai (Helyben)
· Csanytelek Község Önkormányzata Képviselő-testülete Tagjai (Helyben)
· Erhard Gyula polgármester
· Tápainé Karkas Krisztina Csanyteleki Polgármesteri Hivatal Adó- és Pénzügyi Iroda Vezetője
· Fülöpén Szeri Noémi a Csanyteleki Polgármesteri Hivatala munkaügyi előadója 
· Irattár

5.) Napirend
Egyebek
Kató Pálné jegyző: tájékoztatást adott a közelmúltban megjelent olyan központi jogszabályokban foglaltakról, amely tartalmát tekintve önkormányzati feladat és hatáskört érint. Emlékeztette a bizottság tagjait az éves munkatervben foglaltakra, miszerint augusztus hónap tanácskozási szünet. 
Palásti Pál bizottság elnöke: megállapította, hogy az ülésen egyebek napirend keretében további bejelentés nem hangzott el, ezért megköszönte az ülésen megjelentek részvételét és az ülést befejezettnek nyilvánította.

K.m.f.


………………………………………				…………………………………………	
              Bartus László                                                                                        Palásti Pál		
    Bizottság Elnök-helyettese	         			                            Bizottság Elnöke

